Internet stranica nedelje: NobelPrize.org
U svom redovnom traganju za interesantnim i neobičnim sajtovima na internetu saradnik Glasa Amerike Art Čajms naišao je na jedan koji s
Svakog oktobra, objavljuju se imena dobitnika Nobelove nagrade. Za pouzdane informacije o ovogodišnjim dobitnicima, kao i ranijim laureatima tokom više od jednog veka, možda najbolji izbor je zvanični sajt te prestižne nagrade, na adresi ”Naš zadatak je da informišemo o Nobelovim nagradama i povećamo interesovanje javnosti za nauku, književnost i mir. Cilj nam je takodje da zainteresujemo mlade za otkrića i radove nagradjene Nobelovom nagradom.“ Anjeta Volin Levinovic je izvršna direktorka sajta NobelPrize.org, na kome su izneti detalji o nobelovcima na polju fizike, hemije, medicine, književnosti, ekonomije i mira. ”Imamo biografiju gotovo svakog nobelovca. Kada dodju u Stokholm ili Oslo oni su obavezni da održe predavanje. Dakle, na pomenutom sajtu možete naći to njihovo predavanje, kao i njihovu biografiju. A od 1999. imamo više od 100 intervjua sa radnim dobitnicima nagrade.“ Pored teksta, mnogi intervjui i predavanja objavljeni su i u video formatu, poput ovog razgovora sa dobitnikom nagrade za hemiju, iz 1998. godine, Volterom Konom. ”Činjenica da ste iznenada dobili Nobelovu nagradu znači da vas, široko gledano, ljudi posmatraju ozbiljnije.“ Nobelova nagrada je veliko priznanje i uzima se veoma ozbiljno. Stoga ćete možda biti iznenadjeni da taj sajt sadrži i nekoliko igrica. Anjeta Volin Levinovic kaže da za to postoji ozbiljan razlog. ”Smatrali smo da ćemo igricama o otkrićima za koja su dodeljene Nobelove nagrade, zainteresovati mlade za nauku. Stoga smo kreirali nešto što oni smatraju zabavnim, tako da nisu svesni da zapravo uče dok igraju te igrice. Smatramo da je veoma važno zainteresovati mlade za nauku, književnost i rad na postizanju mira, pa stoga pravimo igrice o svim tim oblastima, ali najviše u oblasti nauke.“ Saznajte više o Nobelovim nagradama za ovu ili bilo koju drugu godinu, unazad do 1901. godine, na sajtu